Horo akis

Horo akis, Uadžat – egiptietiškas simbolis, kuris, kaip buvo tikima, saugo nuo blogio. Iš įvairių medžiagų pagamintos akys buvo dedamos faraonams į kapus (mastabas, piramides ir hipogėjus). Pasak legendos, mūšyje egiptiečių faraonų globėjas dievas Horas netekęs akies.

 Reikšmė 
Hieroglifo tekste sutinkama Horo akis reiškia „veikti, daryti“ arba tą kuris daro ar veikia. Horo akis taip pat simbolizavo veiksmą, apsaugą arba didelę neapykantą, ir nebuvo tiesiog akies ženklas. Yra keletas alternatyvių hieroglifų akiai pažymėti.Allen, James P. (2000). Middle Egyptian: An Introduction to the Language and Culture of Hieroglyphs. Cambridge University Press. p. 426

Horo akis visada dešinioji. Veidrodinis atspindys (kairioji akis) taip pat kai kada sutinkama ir reiškė Totą, taip pat intuiciją bei magiją.

 Naudojimas trupmenoms žymėti 
Įvairios Horo akies dalys egiptiečių buvo naudojamos trupmenoms (vieneto dalims) žymėti. Dalys reiškė įvairius dvejetainės skaičiavimo sistemos skaitmenis po kablelio (1/2 = 0.1, 1/4 = 0.01, 1/8 = 0.001 ir pan). Egiptiečiai jau žinojo jog kitokias trupmenas galima užrašyti kaip šių dvejetainių trupmenų sumą, mažiausios naudojamos dvejetainės trupmenos (ašara, 1/64) tikslumu. Tai būtų seniausių dvejetainės skaičiavimo sistemos taikymų. Tačiau kai kurie šaltiniai teigia jog trupmeniniai žymėjimai, nors ir panašūs į akies fragmentus, gali būti ir kitokios kilmės.Jim Ritter, « Closing the Eye of Horus: the Rise and Fall of 'Horus-Eye Fractions' », in Under One Sky: Astronomy and Mathematics in the ancient Near East, ed. J. Steele and A. Imhausen, Münster: Ugarit-Verlag, 2002, p. 297-323. See also V. Katz (ed.), The Mathematics of Egypt, Mesopotamia, China, India, and Islam: A Sourcebook, Princeton: Princeton University Press, 2007 et E. Robson & J. Stedall (eds.), The Oxford Handbook of the History of Mathematics, Oxford: Oxford University Press, 2009.

Akis turi oficialų Unicode kodą, nors ne visos naršyklės jį supranta (U+13080, jūsų naršyklės vaizduojamas kaip 𓂀).http://www.unicode.org/charts/PDF/U13000.pdf Unicode standard for Egyptian hieroglyphs])

 Šaltiniai 

Kategorija:Religinė simbolika
Kategorija:Egiptiečių mitologija